钦定古今图书集成/理学汇编/学行典/第181卷 > 吴逵
## 钦定古今图书集成/理学汇编/学行典/第181卷 > 吴逵

按《晋书孝友传》：“吴逵，吴兴人也。经荒饥疾病，合门死
者十有三人。逵时亦病笃，其丧皆邻里以苇席裹而
埋之。逵夫妻既存，家极贫窘，冬无衣被，昼则佣赁，夜
烧塼甓，昼夜在山，未尝休止。遇毒虫猛兽，辄为之下
道。期年成七墓，十三棺。时有赙赠，一无所受。太守张
崇义之，以羔雁之礼礼焉。卒于家。”